Сейм распачаў сваю працу напрыканцы сакавіка. Але нечакана для тых, хто "заказваў музыку", выйшла пэўная замінка. Нават купленыя і падабраныя дэпутаты не жадалі выконваць прызначаныя для іх ролі ў спектаклі пад назвай "Гарадзенскі сейм". Магчыма яны разумелі, што гісторыя не сканчаецца сённяшнім днём, што непазбежна наступіць дзень заўтрашні, і нашчадкі назавуць рэчы сваімі імёнамі. Між іншым, здрадніка назавуць здраднікам, і пракляцце падзе на ўвесь ягоны род.